# name
Com millorar la motivació dels estudiants en assignatures de perfil economètric? una mesura pràctica amb avaluació empírica de la seva efectivitat

# metadata.dc.description.abstract[].value
El projecte s’ha aplicat als alumnes de les assignatures obligatòries d’Econometria I i II del Grau d’Economia de la Facultat d’Economia i Empresa al curs 2015-2016. Atesos els problemes de motivació habituals que presenten els alumnes del nostre Grau, especialment en matèries de perfil quantitatiu, el projecte ha perseguit l’objectiu general de fomentar la motivació del estudiants i l’aprenentatge actiu dels mateixos. Per tal d’aconseguir-ho vam pensar que seria possible incrementar aquesta motivació si els propis alumnes fossin la mostra estadística per l’anàlisi i aplicació de les tècniques economètriques ensenyades a classe. 

Així, es va pretendre motivar la participació dels alumnes mitjançant la reflexió sobre els factors determinants teòrics del seu propi rendiment acadèmic. Per fer-ho, s’ha recollit en primer lloc una base de dades dels propis alumnes sobre el seu rendiment acadèmic i les seves característiques sociodemogràfiques i familiars. Posteriorment, els alumnes han emprat aquesta base de dades per tal de construir un model economètric a partir del qual han aplicat les eines estadístic-economètriques estudiades a classe per tal d’aconseguir explicar el seu rendiment acadèmic. 

Atès que ells mateixos han estat la mostra d’anàlisi i el tema a analitzar era del seu interès, la participació ha estat molt elevada. Els resultats finals han sigut positius ja que ha incrementat la participació a classe i la reflexió conjunta del tema analitzat tant des d’un punt de vista teòric com aplicat. Alhora, han millorat els rendiment acadèmic general.

# metadata.dc.rights[].value
cc-by-nc-nd (c) Vayá, Esther et al., 2017

# metadata.dc.title[].value
Com millorar la motivació dels estudiants en assignatures de perfil economètric? una mesura pràctica amb avaluació empírica de la seva efectivitat